**ΠΛΑΙΣΙΟ ΕΠΙΓΡΑΜΜΑΤΙΚΗΣ ΠΕΡΙΓΡΑΦΗΣ ΔΡΑΣΗΣ**

**ΓΙΑ ΕΥΡΥΤΕΡΗ ΕΦΑΡΜΟΓΗ**

|  |  |
| --- | --- |
| ΣΧΟΛΕΙΟ: | 2ο ΠΕΙΡΑΜΑΤΙΚΟ ΔΗΜΟΤΙΚΟ ΣΧΟΛΕΙΟ ΙΩΑΝΝΙΝΩΝ |
| ΚΑΤΗΓΟΡΙΑ ΔΡΑΣΗΣ: | **Κοινωνική-εκπαιδευτική δράση** |
| ΤΙΤΛΟΣ ΔΡΑΣΗΣ: | *«Οι φίλοι μου τα παιδιά του κόσμου»* | ΔΙΑΡΚΕΙΑ ΔΡΑΣΗΣ: | 7 μήνες |
| ΥΠΕΥΘΥΝΟΣ ΕΚΠΑΙΔΕΥΤΙΚΟΣ: | Βέργου Βασιλική  | ΕΙΔΙΚΟΤΗΤΑ: | ΠΕ 70 |
| ΣΥΝΕΡΓΑΖΟΜΕΝΟΙ ΕΚΠΑΙΔΕΥΤΙΚΟΙ (ΑΡΙΘΜΟΣ ΚΑΙ ΕΙΔΙΚΟΤΗΤΑ) |
| 1. | Λώλου Μαρία | ΕΙΔΙΚΟΤΗΤΑ: | ΠΕ 06 |
| 2. |  | ΕΙΔΙΚΟΤΗΤΑ: |  |
| ΣΧΟΛΙΚΟΣΧΡΟΝΟΣ ΥΛΟΠΟΙΗΣΗΣ ΔΡΑΣΗΣ: | Γλώσσα/ Αγγλικά/ Ευέλικτη Ζώνη | ΣΥΜΜΕΤΕΧΟΝΤΑ ΤΜΗΜΑΤΑ ΣΧΟΛΕΙΟΥ: | Β’ τάξη |
| ΠΛΗΘΟΣ ΣΥΜΜΕΤΕΧΟΝΤΩΝ | ΕΚΠΑΙΔΕΥΤΙΚΩΝ: | 2 | ΜΑΘΗΤΩΝ: | 25 | ΤΡΙΤΩΝ: | 6 |
| ΣΤΟΧΟΣ ΔΡΑΣΗΣ: | * Η γνωριμία των μαθητών με παιδιά άλλης πολιτισμικής προέλευσης (Αφρική- Ουγκάντα) , η επαφή μαζί τους και η ευαισθητοποίησή τους στα προβλήματα συνομήλικων μαθητών. Η αποδοχή του διαφορετικού πολιτισμικού- κοινωνικού πλαισίου.
* Η μεταξύ τους συνεργασία για ένα κοινό ανιδιοτελή σκοπό.
* Η δημιουργία της πεποίθησης ότι το σχολείο είναι χώρος κοινής δράσης οικογένειας – μαθητών και εκπαιδευτικών.
 |
| ΣΥΝΤΟΜΗ ΠΕΡΙΓΡΑΦΗ ΥΛΟΠΟΙΗΣΗΣ (200-300 λέξεις) |
|  Η ευαισθητοποίηση των παιδιών σε θέματα που αφορούν τη ζωή παιδιών λιγότερο προνομιούχων κοινωνικών περιβαλλόντων είχε αρχίσει από την προηγούμενη σχολική χρονιά στα πλαίσια του προγράμματος «Νοιάζομαι και Δρω». Το έναυσμα φέτος δόθηκε με την 3η Ενότητα της Γλώσσας όπου γίνεται αναφορά στα προβλήματα της Αφρικανικής ηπείρου (σελ. 28) όπως αυτά αναφέρονται από ένα μικρό παιδί. Συμπτωματικά, την ίδια περίοδο, κάποιοι γονείς της τάξης έθεσαν το θέμα υποστήριξης παιδιών στα χωριά Ρουμπάρε και Μόντε της νοτιοδυτικής Ουγκάντα (ορφανών και εγκαταλελειμμένων ως επί το πλείστον). Έτσι, αφού εντοπίσαμε στην υδρόγειο πού βρίσκεται η χώρα ενδιαφέροντος μας και πήραμε βασικές πληροφορίες γι΄ αυτή, παρακολουθήσαμε ντοκιμαντέρ με σχετικό περιεχόμενο και διαβάσαμε άρθρα από διάφορες οργανώσεις που μιλούσαν για τα προβλήματα των παιδιών της Αφρικής, κυρίως για τις δυσκολίες εκπαίδευσης και ειρηνικής διαβίωσης τους , αποφασίσαμε να αρχίσουμε τη δημιουργία κατασκευών για το χριστουγεννιάτικο bazaar του σχολείου ώστε να μπορέσουμε να προσφέρουμε με τα έσοδά του ιατροφαρμακευτικό υλικό και γραφική ύλη.Στην τάξη παράλληλα διαβάζονταν και συζητούνταν τα κείμενα: McKee, D. (2010). *Ο Έλμερ και το ουράνιο τόξο*.(Μ. Παπαγιάννη, Μτφ.). Αθήνα: Εκδόσεις ΠατάκηΑγγελική Βαρελά. *Δώσε την αγάπη*. Εκδόσεις ΠατάκηKamkwamba William - Mealer Bryan (2017) *ΤΟ ΑΓΟΡΙ ΠΟΥ ΔΑΜΑΣΕ ΤΟΝ ΑΝΕΜΟ*. Εκδόσεις Παπαδόπουλος Ενώ και η εκπαιδευτικός των Αγγλικών βοηθούσε ώστε να γραφούν ευχετήριες κάρτες και μηνύματα αγάπης και φιλίας στα Αγγλικά ώστε να υπάρχει και μια μορφή γραπτής επικοινωνίας .Με τη συνεργασία των γονέων ο στόχος μας να συγκεντρώσουμε φάρμακα και σχολική ύλη πέτυχε και τα «δώρα μας» παραδόθηκαν στα παιδιά της Ουγκάντα από την οργάνωση *MY RAFIKI*,(η οποία ανήρτησε και σχετικό ευχαριστήριο).Τέλη Μαΐου, η εκπρόσωπος της *MY RAFIKI* επισκέφτηκε την τάξη μας φέρνοντας μαζί της κάρτες και κατασκευές των νέων φίλων μας με τα υλικά που είχαμε στείλει και που γι΄ αυτούς ήταν πρωτόγνωρα(π.χ. πλαστελίνη, κηρομπογιές, αυτοκόλλητα, σύρματα πίπας..) . Παρακολουθήσαμε video από τη ζωή στα χωριά και τα σχολεία τους και ακούσαμε τα τραγούδια που μας αφιέρωναν. |
|  |
| ΑΠΟΤΕΛΕΣΜΑΤΑ- ΠΡΟΤΑΣΕΙΣ (200-300 λέξεις) |
| Η χαρά των μικρών μας μαθητών όταν έλαβαν-χωρίς να το περιμένουν- τις κάρτες , τις κατασκευές και τα μηνύματα των παιδιών της Ουγκάντα, καθώς και το πλήθος και το είδος των ερωτήσεων για τη ζωή και τη σχολική δραστηριότητα των παιδιών της μακρινής αυτής χώρας, επιβεβαίωσαν την επιλογή να δραστηριοποιηθούμε σ’ αυτόν τον άξονα και ανέδειξαν μια «ιδιότυπη ωριμότητα» που κατακτήθηκε από τους μικρούς μαθητές σε θέματα πολιτισμικών και κοινωνικών διαφοροποιήσεων. Η επιθυμία που εξέφρασαν να εγκατασταθεί μια μόνιμη επαφή με τα συγκεκριμένα παιδιά και η προσπάθεια να «βρεθούν» έστω και ηλεκτρονικά μαζί τους αποδεικνύει τη σταθερότητα των αποτελεσμάτων.  |
| ΤΕΚΜΗΡΙΩΣΗ / ΕΡΕΥΝΑ | ΑΡΧΙΚΗ (ΝΑΙ/ΟΧΙ) | ΔΙΑΜΟΡΦΩΤΙΚΗ (ΝΑΙ/ΟΧΙ) | ΤΕΛΙΚΗ (ΝΑΙ/ΟΧΙ) |
| ΜΕΘΟΔΟΙ ΤΕΚΜΗΡΙΩΣΗΣ / ΕΡΕΥΝΑΣ(π.χ. παρατήρηση, ετεροπαρατήρηση, συνεντεύξεις, ερωτηματολόγια, έρευνα αρχείων, ημερολόγια κ.α.). | Οι συζητήσεις – συνεντεύξεις που έγιναν και κατά την εξέλιξη της προσπάθειας αλλά, κυρίως , μετά την ολοκλήρωσή της ανέδειξαν:* την ικανοποίηση που ένιωσαν τα παιδιά προσφέροντας και όχι αποκτώντας τα ίδια κάτι
* την πεποίθηση πως ό,τι για τα ίδια είναι δεδομένο (βιβλία, καθαρό νερό, ασφάλεια, παιχνίδια) για πολλά παιδιά στον πλανήτη μας αποτελεί ένα όνειρο: *«Το είχα ακούσει στην τηλεόραση αλλά δεν το είχα δει μόνος μου»* μας είπε ο Α.Μ.
* τη βεβαιότητα ότι ακόμη και ένα μικρό παιδί μπορεί να βοηθήσει αν πραγματικά το επιθυμεί: *«Πάντα υπάρχει τρόπος»* όπως είπε μια μικρή μας μαθήτρια Μ.Β.
 |
| ΣΥΝΔΕΣΜΟΣ ΑΝΑΡΤΗΣΗΣ ΔΡΑΣΗΣ: | <http://2dim-peir-zosim.ioa.sch.gr/joomla/index.php/drastiriotites/draseis/303-myrafiki2019> |

|  |
| --- |
| **ΕΝΔΕΙΚΤΙΚΕΣ ΚΑΤΗΓΟΡΙΕΣ ΔΡΑΣΕΩΝ** |
| 1. Καινοτόμος Διδακτική Πρακτική
2. Ενδοσχολική έρευνα
3. Καινοτόμος Διοικητική Δραστηριότητα
4. Πειραματική Εφαρμογή Νέων ή Τροποποιημένων Προγραμμάτων Σπουδών
5. Επαγγελματική Ανάπτυξη Εκπαιδευτικών
6. Ανάπτυξη και τεκμηρίωση νέου Εκπαιδευτικού Υλικού
7. Διάχυση πρακτικών στην εκπαιδευτική και επιστημονική κοινότητα
8. Όμιλοι
9. Έρευνα-δράση
10. Κοινωνική-εκπαιδευτική δράση
11. Ενδοσχολική δράση/ πρακτική σε ζήτημα που αφορά την σχολική κοινότητα
12. Άλλο (περιγράψτε)
 |